Toshkent shahrining Bektemir tumanida jinoyat yuz berdi. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar qilmoqda. Qayd etilishicha, 30 yanvar kuni soat 00:10larda Bektemir tumanida Shayxontohur tumani Chorsu mavzesida yashovchi, 1974 yilda tug‘ilgan B.A. M.Auezov 3-tor ko‘chasi 18-uyning yer to‘la qismida o‘zaro janjal oqibatida tanishi, shu uyda yashovchi, 1985 yilda tug‘ilgan H.X.ning ko‘krak qismiga pichoq bilan urib, jarohat yetkazgan. Natijada H.X. kasalxonaga yotqizilgan. B.A. qo‘lga olingan.